# Årsberetning for Gul avdeling 2020

## Beskrivelse av avdelingen

* Gul avdeling hadde 8 brukere i aldersgruppen 22- 62 år pr.31.12.20. Vi mistet en av våre kjære brukere i oktober. En stor del av personalgruppen fikk deltatt i en fin og minnerik bisettelse.
* Antall årsverk 10; hvorav 40% med 3-årig utdannelse og 60% med 1-årig utdannelse. I tillegg har vi en lærling i helsearbeider faget, som avlegger fagprøve januar 2021.
* Mer enn 50% av våre brukere på gul avdeling er rullestolbrukere. Vi har brukere med epilepsi, cerebral parese, hjerneskade, Cornelia de Langes syndrom, Retts syndrom og Downs syndrom.
* Overordnet målsetting for avdelingen er å gi et realistisk opplæringstilbud med utviklingsmuligheter etter individuelle målsetninger, samt vise respekt for den enkeltes evner og behov.
* Vi vektlegger fysisk aktivitet, kommunikasjon, sansestimulering og sosiale aktiviteter.

## Dette har vi arbeidet med i år

* Dette året har vært preget av pandemien som har rammet oss alle. I mars/ april måtte vi stenge ned dagsenteret, og personalet bistod i boliger der det var behov.
* Smittevern har vært et stort fokus dette året. Vi har måttet omorganisere måten vi jobber på, for å opprettholde forsterkede smitteverntiltak for en sårbar gruppe. Personalgruppen har tatt mange nettbaserte kurs, spesielt i forhold til smittevern og Covid-19, men også andre relevante temaer.
* Vi har gjennomført alle mål og evalueringsmøter. Det har ikke vært mulig å avholde møtene ved å treffes fysisk, så de har blitt gjennomført digitalt eller med interne deltakere fra Radarveien.
* Vi hadde to planleggingsdager i november. Disse dagene brukte vi til epilepsikurs med intern kursholder, individuelle risiko og sårbarhetsanalyser, samt gjennomgang av riktige arbeidsstillinger ledet av fysioterapeut.
* Vi har i dette året jobbet tettere sammen med boliger, pårørende og verger. Dette har ført til et nærmere samarbeid der alle har vært løsningsorienterte.

**Avdelingsleders vurdering**

Gul avdeling har vist at vi har klart å tilpasse oss en ny hverdag på en god måte. Brukerne har vært i fokus og personalgruppen har vist stor fleksibilitet rundt det å ha endrede arbeidsdager.

Elisabeth Myrhol

 Avdelingsleder